29. ΑΝΑΓΚ.ΝΟΜΟΣ υπ’ αριθ. 468 της 11/13 Ιουλ. 1945  Περί καταργήσεως ενίων Νόμων της Κατοχής αφορώντων την Αστυνομίαν Πόλεων. Άρθρον μόνον.-1.Από πρώτης Ιουλ. 1945 καταργούνται ως προς τους αξιωματικούς του Σώματος της Αστυνομίας Πόλεων αι διατάξεις 1)του υπ’ αριθ. 2190 της 22/1-6/3-1943 Ν.Δ/τος «περί διατάξεών τινων αφορωσών τους υπηρετήσαντας εις τον τελευταίον πόλεμον αξιωματικούς εφέδρους εκ μονίμων κλπ.», 2)του νόμ. υπ’ αριθ. 201 της 29/5.1/6/1943 «περί συμπληρώσεως των διατάξεων του Ν.Δ. 2190/1943 κλπ.» και 3)το άρθρ. 8 του Νόμ. υπ’ αριθ. 566 της 7/9.8/9.1943 «περί τροποποιήσεως και συμπληρώσεως των διεπουσών τα Σώματα Χωρ/κής και Αστυνομίας Πόλεων διατάξεων. Οι ανωτέρω νόμοι παρατεθήσονται εις τον τόμ. 36. 2.Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος Νόμου, όστις υποβληθήσεται προς κύρωσιν εις την μέλλουσαν Βουλήν άμα συνερχομένην, άρχεται από της δημοσιεύσεώς του εις την Εφημερίδα της Κυβερνήσεως.   